Manchmal Steht Das Glueck An D

«Manchmal Steht Das Glueck An D» er en tysk sang i foxtrotstil som ble skrevet av østerrikeren Bert Reisfeld og tyskeren Rolf Marbot. Sangen var med i operetten Flug ins blaue (norsk: Ut i det blå) som ble skrevet av Viktor Kelemen. Per Kvist (egentlig: Vidar Wexelsen) skrev den norske teksten. Den norske versjonen av operetten hadde premiere 15. juni 1935 på Centralteateret. Begge komponistene spilte flygel under fremføringene. Steinar Jøraandstad hadde rollen som Iwan.

Jøraandstad ga ut en norsk versjon på 78-plate.

«Ofte skinner lykkens stjerne ganske nær» med Øystein Sunde 

Øystein Sunde lagde en forseggjort coverversjon som ble utgitt september 1971 på Sundes musikkalbum Det året det var så bratt.

Ifølge plateomslaget til Det året det var så bratt, fant Sunde en gammel plate med Steinar Jøraandstad som ble utgitt før den andre verdenskrig. Pete Knutsens orkester kopierte arrangementet, mens Sunde sang. Deretter ble opptaket kopiert over på en gammeldags 78-plate som igjen ble påført riper og tråkket på. Etter det ble platen lagt på en gammel antikvert platespiller med mikrofoner plassert foran høyttaleren.

På denne innspillingen deltok:

Øystein Sunde: vokal
Pete Knutsen: dirigent for Pete Knutsens orkester:
Pjokken Eide: (trombone)
Sigurd Haugen: (piano)
Christian Beck: (trompet)
Svein "Chrico" Christiansen: (trommer)
Finn Eriksen: (trompet)
Helge Hurum: (saxofon)
Jan Garbarek: (saxofon)
Kristian Bergheim: (saxofon)
Per Halvorsen: (saxofon)
Bernt Anker Steen: (trompet)
Bjørn Jacobsen: (bass)

Referanser 

Tyske sanger
Foxtrot sanger